Publication: Magyar Közlöny
Issue: MK-1999-118 (Year: 1999, Number: 118)
Era: 1990-2004
Section: évi LXXXI. törvényt a társadalombiztosítási nyugellátásról, az 1997. évi LXXXII. törvényt a magánnyugdíjról és a
Paragraph Index: 1649

1999. évi nyugdíjemelés mértékének csökkenését eredményező módon módosította a Tny. 62. § (2) bekezdését. Az Alkotmány 2. § (1) bekezdése kimondja: „A Magyar Köztársaság független, demokratikus jogállam.” Annak vizsgálata során, hogy a vitatott rendelkezés sérti-e az Alkotmány 2. § (1) bekezdését, az Alkotmánybíróságnak két kérdésben kellett állást foglalnia. Döntenie kellett abban a kérdésben, hogy megállapítható-e a módosító rendelkezés alkotmányellenessége a szerzett jogok sérelme miatt. Másrészt azt kellett megítélnie, hogy a módosító rendelkezés elfogadásának módja sérti-e a jogállamiságból folyó jogbiztonság követelményét.

Source: https://magyarkozlony.hu/hivatalos-lapok/5b22e3113a889e574eb21a43c906618e4286f2be/dokumentumok/9ee8d162b16e80cd11dbe8b776dc1de33d07245a/letoltes